Vast: Onko kukaan vastannut

"Onko kukaan vastannut kunnanvaltuutetun kysymykseen?"



Etköhän tiedä aivan hyvin itsekin, ettei Mika Hurme oikeasti kysynyt mitään, vaan vain ilmaisi oman mielipiteensä kysymykseksi puettuna. Se käy selväksi viimeistään kommentin jatkosta: "Henki pois vaan saatana!".



Oman kysymyksesikin aika läpinäkyvä tarkoitus on vain ilmaista olevasi Hurmeen kanssa samaa mieltä. Käytät kysymysmuotoa, jotta tuenilmauksesi Hurmeelle näyttäisi viattomalta ja asialliselta.



Olen huolissani siitä, että politiikkaan on alkanut tulla yhä enemmän ihmisiä, joilta puuttuu sellaisia yhteisten asioiden hoitajille tärkeitä perusominaisuuksia kuin ihmisarvon ja ihmishengen kunnioitus sekä yleinen elämänviisaus. Euroopassa viimeisen 75 vuoden ajan paljolti vallinnut vakaus ja rauha on suurelta osin sen ansiota, että vallassa on enimmäkseen ollut ihmisiä, jotka huolimatta erilaisista vähemmän täydellisistä ominaisuuksistaan ovat ymmärtäneet edellä mainittujen asioiden tärkeyden. Jos alamme jälleen nostaa valtaan ihmisiä, jotka eivät pidä niitä asioita tärkeinä, tulee ennen pitkää tapahtumaan asioita, joista ihmiset toisen maailmansodan jälkeen sanoivat toisilleen: "ei enää ikinä!".